1976L0758 — DA — 01.01.2007 — 008.001

Dette dokument er et dokumentationsredskab, og institutionerne påtager sig intet ansvar herfor

►B RÅDETS DIREKTIV af 27. juli 1976 ►M3 om indbyrdes tilnærmelse af medlemsstaternes lovgivning om markeringslygter, positionslygter fortil, baglygter, stoplygter, kørelyslygter og sidemarkeringslygter på motorkøretøjer og påhængskøretøjer dertil ◄ (76/758/EØF) (EFT L 262, 27.9.1976, p.54)

Ændret ved:





Ændret ved:









▼B

RÅDETS DIREKTIV

af 27. juli 1976

►M3 om indbyrdes tilnærmelse af medlemsstaternes lovgivning om markeringslygter, positionslygter fortil, baglygter, stoplygter, kørelyslygter og sidemarkeringslygter på motorkøretøjer og påhængskøretøjer dertil ◄

(76/758/EØF)







RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 100, under henvisning til forslag fra Kommissionen, under henvisning til udtalelse fra Europa-Parlamentet ( 1 ), under henvisning til udtalelse fra Det økonomiske og sociale Udvalg ( 2 ), og ud fra følgende betragtninger: ud fra følgende betragtninger: De tekniske forskrifter, som motordrevne køretøjer skal opfylde i henhold til de enkelte staters lovgivning, omfatter blandt andet markeringslygter, positionslygter fortil, baglygter og stoplygter; disse forskrifter er forskellige fra medlemsstat til medlemsstat; det er derfor påkrævet, at ensartede forskrifter vedtages af samtlige medlemsstater enten som tillæg til eller i stedet for deres nugældende bestemmelser særlig med henblik på, at fremgangsmåden for EØF-standardtypegodkendelse, i henhold til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil ( 3 ) kan anvendes for alle køretøjstyper; fælles forskrifter for montering af lygter og lyssignalapparater på motordrevne køretøjer og påhængskøretøjer dertil er fastsat ved direktiv 76/756/EØF ( 4 ); gennem en harmoniseret fremgangsmåde ved typegodkendelse for positionslygter fortil, baglygter og stoplygter kan den enkelte medlemsstat kontrollere, om de fælles forskrifter for fremstilling og afprøvninger er overholdt, og underrette de øvrige medlemsstater herom ved fremsendelse af en kopi af det typegodkendelsesskema, der udstedes for hver type positionslygte fortil, baglygte og stoplygte; anbringelse af et EØF-godkendelsesmærke på alle lygter, der er fremstillet i overensstemmelse med den godkendte type, overflødiggør en teknisk kontrol med disse lygter i de øvrige medlemsstater; det er vigtigt, at der tages hensyn til de tekniske forskrifter, som på dette område er vedtaget af FN-organet Den økonomiske kommission for Europa i dets regulativ nr. 7 (Uniform provisions for the approval of position (side) lights, red rear lights and stop lights for motor vehicles (except mortorcycles) and their trailers) ( 5 ), der er knyttet som bilag til Agreement af 20. marts 1958 concering the adoption of uniform conditions for approval and reciprocal recognition of approval for motor vehicle equipment and parts; indbyrdes tilnærmelse af medlemsstaternes lovgivning om motordrevne køretøjer indebærer en gensidig anerkendelse medlemsstaterne imellem af den kontrol, som hver af dem gennemfører på grundlag af de fælles forskrifter — UDSTEDT FØLGENDE DIREKTIV:







Artikel 1

▼M3

1. Den enkelte medlemsstat meddeler EF-typegodkendelse for enhver type markeringslygte, positionslygte fortil, baglygte, stoplygte, kørelygte og sidemarkeringslygte, der i overensstemmelse med fremstillings- og afprøvningsforskrifterne i de pågældende bilag.

▼B

2. Den medlemsstat, der har meddelt EØF-typegodkendelse, træffer — om fornødent i samarbejde med de kompetente myndigheder i de øvrige medlemsstater — de nødvendige foranstaltninger til i påkrævet omfang at kontrollere, at produktionen er i overensstemmelse med den godkendte type. Kontrollen udøves ved stikprøver.

▼M3

Artikel 2

Medlemsstaterne tildeler fabrikanten et EF-komponenttypegodkendelsesmærke som vist i bilag I, tillæg 3, for hver type markeringslygte, positionslygte fortil, baglygte, stoplygte, kørelyslygte og sidemarkeringslygte, som de godkender i medfør af artikel 1.

Medlemsstaterne træffer alle hensigtsmæssige foranstaltninger for at hindre, at der anvendes mærker, som kan medføre, at markeringslygter, positionslygter fortil, baglygter, stoplygter, kørelyslygter og sidemarkeringslygter, for hvilke der er meddelt typegodkendelse i medfør af artikel 1, forveksles med andre anordninger.

Artikel 3

1. Medlemsstaterne kan ikke af grunde, der vedrører udførelse eller funktion af markeringslygter, positionslygter fortil, baglygter, stoplygter, kørelyslygter og sidemarkeringslygter, forbyde salg af disse, når de er forsynet med EF-godkendelsesmærke.

2. En medlemsstat kan dog forbyde salg af markeringslygter, positionslygter fortil, baglygter, stoplygter, kørelyslygter og sidemarkeringslygter, som er forsynet med EF-godkendelsesmærke, men som systematisk afviger fra den godkendte type.

Den pågældende medlemsstat underretter omgående de øvrige medlemsstater og Kommissionen om de trufne foranstaltninger og begrunder samtidig sin beslutning.

Artikel 4

De ansvarlige myndigheder i medlemsstaterne underretter hinanden om, hvilke godkendelser de har meddelt, nægtet eller inddraget i henhold til nærværende direktiv, efter proceduren i artikel 4, stk. 6, i direktiv 70/156/EØF.

▼B

Artikel 5

▼M3

1. Konstaterer en medlemsstat, der har meddelt en EF-typegodkendelse, at flere med samme EF-typegodkendelsesmærke forsynede markeringslygter, positionslygter fortil, baglygter, stoplygter, kørelyslygter og sidemarkeringslygter ikke er i overensstemmelse med den type, den har typegodkendt, træffer den de nødvendige foranstaltninger for at sikre, at produktionen bringes i overensstemmelse med den godkendte type. De kompetente myndigheder i den pågældende medlemsstat underretter de kompetente myndigheder i de andre medlemsstater om de trufne foranstaltninger, der, hvis uoverensstemmelsen er systematisk, vil kunne medføre inddragelse af EF-typegodkendelsen. Disse myndigheder træffer de samme foranstaltninger, når de af de kompetente myndigheder i en anden medlemsstat underrettes om sådan manglende overensstemmelse.

▼B

2. De kompetente myndigheder i medlemsstaterne underretter inden en måned hinanden om unddragelse af en meddelt EØF-typegodkendelse og om grundene hertil.

▼M3

Artikel 6

Enhver afgørelse truffet på grundlag af de til gennemførelse af dette direktiv udstedte bestemmelser, hvorved den typegodkendelse for markeringslygter, positionslygter fortil, baglygter, stoplygter, kørelyslygter og sidemarkeringslygter nægtes eller inddrages, eller hvorved der udstedes forbud mod salg eller brug af sådanne lygter, skal nøje begrundes. Sådanne afgørelser skal meddeles de pågældende med oplysning om de i henhold til medlemsstaternes lovgivning foreliggende retsmidler og om fristerne for disses anvendelse.

Artikel 7

Medlemsstaterne kan ikke nægte EF-standardtypegodkendelse eller national godkendelse for et køretøj af grunde, som vedrører markeringslygter, positionslygter fortil, baglygter, stoplygter, kørelyslygter og sidemarkeringslygter, dersom disse er forsynet med EF-typegodkendelsesmærke og monteret som foreskrevet i direktiv 76/756/EØF.

Artikel 8

Medlemsstaterne kan ikke nægte eller forbyde salg, registrering, ibrugtagning eller brug af køretøjer af grunde, som vedrører markeringslygter, positionslygter fortil, baglygter, stoplygter, kørelyslygter og sidemarkeringslygter, dersom disse er forsynet med EF-typegodkendelsesmærke og monteret som foreskrevet i direktiv 76/756/EØF.

Artikel 9

Ved køretøjer forstås i dette direktiv alle motordrevne køretøjer med eller uden karrosseri, som er bestemt til færdsel på vej, og som har mindst fire hjul og en konstruktivt bestemt maksimalhastighed på over 25 km/h samt påhængskøretøjer til sådanne køretøjer med undtagelse af skinnekøretøjer, landbrugs- og skovbrugstraktorer samt alle mobile maskiner.

▼B

Artikel 10

Ændringer, der er nødvendige for at tilpasse forskrifterne i bilagene til den tekniske udvikling, vedtages i overensstemmelse med fremgangmåden i artikel 13 i direktiv 70/156/EØF.

Artikel 11

1. Medlemsstaterne vedtager og offenliggør inden den 1. juli 1977 de bestemmelser, der er nødvendige for at efterkomme dette direktiv og underretter straks Kommissionen herom. De sætter disse bestemmelser i kraft senest fra den 1. oktober 1977.

2. Efter meddelelsen af dette direktiv drager medlemsstaterne omsorg for, at Kommissionen underrettes i så god tid, at den kan fremsætte sine eventuelle bemærkninger om ethvert udkast til bestemmelser af administrativ eller lovmæssig karakter, som medlemsstaterne har til hensigt at udstede på det af dette direktiv omfattende område.

Artikel 12

Dette direktiv er rettet til medlemsstaterne.

▼M3









BILAGSFORTEGNELSE







BILAG I: Administrative bestemmelser om typegodkendelse Tillæg 1: Oplysningsskema Tillæg 2: EF-typegodkendelsesattest Tillæg 3: Eksempler på EF-komponenttypegodkendelsesmærke BILAG II: Anvendelsesområde og tekniske forskrifter for markeringslygter, positionslygter fortil, baglygter, stoplygter BILAG III: Anvendelsesområde og tekniske forskrifter for kørelyslygter BILAG IV: Anvendelsesområde og tekniske forskrifter for sidemarkeringslygter









BILAG I

ADMINISTRATIVE BESTEMMELSER OM TYPEGODKENDELSE

1. DETTE BILAG OMHANDLER KOMPONENTTYPEGODKENDELSE AF

1.1. markeringslygter, positionslygter fortil, baglygter og stoplygter til brug på motorkøretøjer og påhængskøretøjer dertil i henhold til kravene i bilag II

1.2. kørelyslygter til brug på motorkøretøjer dertil i henhold til kravene i bilag III

1.3. sidemarkeringslygter til brug på motorkøretøjer og påhængskøretøjer dertil i henhold til kravene i bilag IV.

2. ANSØGNING OM EF-KOMPONENTTYPEGODKENDELSE

2.1. Ansøgning om EF-komponenttypegodkendelse af en type markeringslygte, positionslygte fortil, baglygte, stoplygte, kørelyslygte eller sidemarkeringslygte i henhold til artikel 3, stk. 4, i direktiv 70/156/EØF, indgives af fabrikanten.

2.2. Tillæg 1 indeholder en model for oplysningsskemaet.

2.3. Til den tekniske tjeneste, der forestår godkendelsesprøvningen, indleveres 2.3.1. to prøveeksemplarer forsynet med de anbefalede lamper; søges der godkendelse af anordninger, der ikke er identiske, men symmetriske og bestemt til montering på venstre og højre side af køretøjer og/eller foran og bag på køretøjet, kan de to prøveeksemplarer være identiske og bestemt til montering på kun venstre eller højre side af køretøjet og/eller foran eller bag på køretøjet; er der tale om stoplygter med to lysstyrker, skal ansøgningen tillige ledsages af to prøveeksemplarer af de dele, der udgør det system, der styrer de to lysstyrker.

3. PÅSKRIFTER

3.1. De anordninger, som forelægges til EF-komponenttypegodkendelse, skal være forsynet med følgende angivelser: 3.1.1. fabriksmærke (firmabetegnelse) 3.1.2. for så vidt angår lygter med udskiftelige lyskilder, den eller de foreskrevne glødelampetype(r) 3.1.3. for så vidt angår lygter med ikke-udskiftelige lyskilder, den nominelle spænding og effekt.

3.2. Disse påskrifter skal være let læselige og uudslettelige og være påført på anordningens lysflade eller en af disse. De skal være synlige udefra, når anordningen er monteret på køretøjet.

3.3. På den enkelte anordning skal der være afsat tilstrækkelig plads til placering af komponenttypegodkendelsesmærket. Denne plads skal være angivet i de i tillæg 1 angivne tegninger.

4. MEDDELELSE AF EF-KOMPONENTTYPEGODKENDELSE

4.1. Hvis de relevante bestemmelser er opfyldt, meddeles EF-typegodkendelse i henhold til direktiv 70/156/EØF, artikel 4, stk. 3 eller 4.

4.2. Tillæg 2 indeholder en model for EF-typegodkendelsesattesten.

4.3. Hver godkendt type markeringslygte, positionslygte fortil, baglygte, stoplygte, kørelyslygte og sidemarkeringslygte tildeles et typegodkendelsesnummer i overensstemmelse med bilag VII til direktiv 70/156/EØF. En medlemsstat må ikke give samme nummer til to forskellige typer markeringslygte, positionslygte fortil, baglygte, stoplygte, kørelyslygte eller sidemarkeringslygte.

4.4. Hvis der søges EF-komponenttypegodkendelse for en type lygte eller lyssignal, som består af en markeringslygte, positionslygte fortil, baglygte, stoplygte, kørelyslygte eller sidemarkeringslygte samt andre lygter, kan der tildeles et enkelt EF-komponenttypegodkendelsesnummer, når den pågældende markeringslygte, positionslygte fortil, baglygte, stoplygte, kørelyslygte eller sidemarkeringslygte opfylder forskrifterne i dette direktiv og hver af de andre lygter, der indgår i den lygte eller det lyssignal, der søges EF-komponenttypegodkendt, opfylder forskrifterne i de særdirektiver, der gælder for dem.

5. EF-KOMPONENTTYPEGODKENDELSESMÆRKE

5.1. Markeringslygter, positionslygter fortil, baglygter, stoplygter, kørelyslygter og sidemarkeringslygter, der er i overensstemmelse med en type, der er godkendt efter dette direktiv, skal ud over den i punkt 3.1 omhandlede mærkning være forsynet med EF-komponenttypegodkendelsesmærke.

5.2. Dette mærke består af følgende: 5.2.1. et rektangel, som omslutter bogstavet »e« efterfulgt af kodenummer eller -bogstaver på den medlemsstat, som har meddelt typegodkendelse 1for Tyskland 2for Frankrig 3for Italien 4for Nederlandene 5for Sverige 6for Belgien ▼A4 7for Ungarn 8for Den Tjekkiske Republik ▼M3 9for Spanien 11for Det Forenede Kongerige 12for Østrig 13for Luxembourg 17for Finland 18for Danmark ▼M4 19for Rumænien ▼A4 20for Polen ▼M3 21for Portugal 23for Grækenland ▼A4 26for Slovenien 27for Slovakiet 29for Estland 32for Letland ▼M4 34for Bulgarien ▼A4 36for Litauen CYfor Cypern ▼M3 IRLfor Irland. ▼A4 MTfor Malta. ▼M3 5.2.2. i nærheden af rektanglet, »basisgodkendelsens nummer« — som udgør del 4 af typegodkendelsesnummeret omhandlet i direktiv 70/156/EØF, bilag VII — med to foranstillede cifre, der er løbenummeret på den seneste væsentlige tekniske ændring af det relevante bilag til direktiv 76/758/EØF på dagen for meddelelse af EF-typegodkendelse. I nærværende direktiv er dette løbenummer — 02 for bilag II — 00 for bilag III — 00 for bilag IV. 5.2.3. yderligere symboler som følger: 5.2.3.1. for så vidt angår anordninger, der opfylder direktivets bestemmelser om markeringslygter fortil og positionslygter fortil, bogstavet »A« 5.2.3.2. for så vidt angår anordninger, der opfylder direktivets bestemmelser om markeringslygter bagtil og baglygter, bogstavet »R« 5.2.3.3. for så vidt angår anordninger, der opfylder direktivets bestemmelser om stoplygter, bogstavet »S« efterfulgt af tallet »1«, når anordningen har én lysstyrke, tallet »2«, når anordningen har to lysstyrker, og tallet »3«, når anordningen opfylder de særlige forskrifter for stoplygter i kategori S3 5.2.3.4. for så vidt angår anordninger, der indbefatter både bag- og stoplygte og opfylder direktivets bestemmelser om sådanne lygter, bogstavet »R« efterfulgt af en bindestreg og enten symbolet »S1« eller »S2« 5.2.3.5. for så vidt angår anordninger, der opfylder direktivets bestemmelser om kørelyslygter, bogstavet »RL« 5.2.3.6. for så vidt angår anordninger, der opfylder direktivets bestemmelser om sidemarkeringslygter, symbolet »SM1« eller »SM2« alt efter, hvilken kategori anordningen tilhører 5.2.3.7. for så vidt angår positionslygter fortil og baglygter, hvis synlighedsvinkler er asymmetriske omkring den vandrette referenceakse, en pil, der peger til den side, hvor de fotometriske specifikationer er opfyldt i en vinkel på op til 80°H 5.2.3.8. for så vidt angår lygter, der både kan benyttes som enkeltlygter og i en enhed bestående af to lygter, tillige bogstavet »D« til højre for det i punkt 5.2.3.1-5.2.3.4 specificerede symbol.

5.3. EF-komponenttypegodkendelsesmærket skal være påført lygteglasset eller et af lygteglassene på uudslettelig måde og således, at det er let læseligt, når lygterne er monteret på køretøjet.

5.4. Anbringelse af godkendelsesmærket 5.4.1. Enkeltlygter I tillæg 3, figur 1, er der vist eksempler på EF-komponenttypegodkendelsesmærker. 5.4.2. Sammenbyggede, kombinerede eller i hinanden indbyggede lygter 5.4.2.1. Hvis der for en type lygte eller lyssignal indeholdende en markeringslygte, posisionslygte fortil, baglygte, stoplygte, kørelyslygte eller sidemarkeringslygte samt andre lygter eller lyssignaler tildeles ét enkelt EF-komponenttypegodkendelsesnummer i medfør af punkt 4.4, kan lygten/lyssignalet påføres ét enkelt EF-komponenttypegodkendelsesmærke, som består af følgende: 5.4.2.1.1. et rektangel, som omslutter bogstavet »e« efterfulgt af kodenummer eller -bogstaver på den medlemsstat, som har meddelt typegodkendelse (jf. punkt 5.2.1) 5.4.2.1.2. basisgodkendelsens nummer (jf. punkt 5.2.2, første ledsætning) 5.4.2.1.3. den foreskrevne pil, hvis dette kræves for lygteenheden som helhed. 5.4.2.2. Dette mærke kan placeres et vilkårligt sted på de sammenbyggede, kombinerede eller i hinanden indbyggede lygter, forudsat: 5.4.2.2.1. at mærket er synligt, når lygterne er monteret 5.4.2.2.2. at det ikke er muligt at fjerne nogen lysoverførende del af de pågældende sammenbyggede, kombinerede eller i hinanden indbyggede lygter, uden at typegodkendelsesmærket samtidig fjernes. 5.4.2.3. Identifikationsmærket for hver lygte, svarende til hvert af de direktiver, som der er meddelt EF-komponenttypegodkendelse i henhold til, samt løbenummeret (jf. punkt 5.2.2, anden ledsætning) og, hvis det kræves, bogstavet »D« og den foreskrevne pil, skal være angivet: 5.4.2.3.1. enten på den pågældende lysemitterende flade 5.4.2.3.2. eller samlet, på en sådan måde, at hver af de pågældende sammenbyggede, kombinerede eller i hinanden indbyggede lygter tydeligt kan identificeres. 5.4.2.4. Størrelsen af de enkelte dele af dette mærke må ikke være mindre end den mindste størrelse, som foreskrives for de mindste enkeltmærker i de forskellige direktiver, som der er meddelt EF-komponenttypegodkendelse i henhold til. 5.4.2.5. Eksempler på et EF-komponenttypegodkendelsesmærke for en enhed, der består af sammenbyggede, kombinerede eller i hinanden indbyggede lygter, er vist i tillæg 3, figur 2. 5.4.3. For en lygte, der er indbygget i en anden lygte, og hvis lygteglas tillige kan benyttes til andre typer forlygter, gælder følgende: 5.4.3.1. Bestemmelserne i punkt 5.4.2 finder anvendelse. 5.4.3.2. Hvis der benyttes samme lygteglas, kan det være forsynet med de godkendelsesmærker, der vedrører de andre typer forlygter eller lygteenheder, forudsat at der også på forlygtens lygtehus, uanset om lygtehuset kan adskilles fra lygteglasset, er afsat den i punkt 3.3 omhandlede plads, hvor godkendelsesmærket svarende til de faktiske funktioner er anbragt. 5.4.3.3. Hvis der indgår forskellige typer forlygter i samme lygtehus, kan sidstnævnte være forsynet med de forskellige godkendelsesmærker. 5.4.3.4. Eksempler på et EF-komponenttypegodkendelsesmærke for en lygte, der er indbygget i en forlygte, er vist i tillæg 3, figur 3.

6. ÆNDRING AF TYPE OG TYPEGODKENDELSE

6.1. Ved ændring af en type, der er godkendt i henhold til dette direktiv, finder artikel 5 i direktiv 70/156/EØF anvendelse.

7. PRODUKTIONENS OVERENSSTEMMELSE

7.1. Produktionens overensstemmelse med den godkendte type sikres som hovedregel ved de foranstaltninger, der er fastlagt i direktiv 70/156/EØF, artikel 10.

7.2. Samtlige anordninger, som er omhandlet i punkt 1.1, skal opfylde de fotometriske og kolorimetriske specifikationer i punkt 6 og 8 i de dokumenter, der henvises til i bilag II, punkt 2.1. Dog er kravene til en anordning, der er tilfældigt udtaget fra serieproduktionen, for så vidt angår styrken af det udsendte lys (målt med en standardlampe som anført i punkt 7 i de dokumenter, der henvises til i bilag II, punkt 2.1) i hver relevant retning, mindst 80% af de foreskrevne mindsteværdier i punkt 6.1 og 6.2 i de dokumenter, der henvises til i bilag II, punkt 2.1.

7.3. Samtlige anordninger, som er omhandlet i punkt 1.2, skal opfylde specifikationerne i punkt 7, 8, 9 og 11 i de dokumenter, der henvises til i bilag III, punkt 2.1. Dog er kravene til styrken af det udsendte lys (målt med en standardlampe som anført i punkt 10 i de dokumenter, der henvises til i bilag III, punkt 2.1) fra en anordning, der er tilfældigt udtaget fra serieproduktionen, mindst 80% af de foreskrevne mindsteværdier i punkt 7.1 og 7.2 i de dokumenter, der henvises til i bilag III, punkt 2.1, og højst 120% af de foreskrevne maksimumsværdier i punkt 7.3 i de dokumenter, der henvises til i bilag III, punkt 2.1.

7.4. Samtlige anordninger, som er omhandlet i punkt 1.3, skal opfylde specifikationerne i punkt 7 og 8 i de dokumenter, der henvises til i bilag IV, punkt 2.1. Dog er kravene til en anordning, der er tilfældigt udtaget fra serieproduktionen, for så vidt angår styrken af den udsendte lys i hver relevant retning, mindst 80% af de foreskrevne mindsteværdier og højst 120% af de foreskrevne maksimumsværdier i punkt 7.1 i de dokumenter, der henvises til i bilag IV, punkt 2.1.









Tillæg 1

Oplysningsskema nr. …

vedrørende EF-komponenttypegodkendelse af markeringslygter, positionslygter fortil, baglygter, stoplygter, kørelyslygter og sidemarkeringslygter til motorkøretøjer og påhængskøretøjer dertil

(Direktiv 76/758/EØF, senest ændret ved direktiv …/…/EF)









Tillæg 2

MODEL

(største format: A4 (210 × 297 mm))









Tillæg 3

EKSEMPLER PÅ EF-KOMPONENTTYPEGODKENDELSESMÆRKE

Figur 1a

Anordningen med det ovenfor viste EF-komponenttypegodkendelsesmærke er en positionslygte fortil, som er typegodkendt i Tyskland (e1) i henhold til bilag II til nærværende direktiv (02), og som har basisgodkendelsesnummeret 1471.

Pilen angiver, til hvilken side de fotometriske specifikationer er opfyldt i en vinkel på op til 80°H.

Figur 1b

Anordningen med det ovenfor viste EF-komponenttypegodkendelsesmærke er en baglygte, som er typegodkendt i Tyskland (e1) i henhold til bilag II til nærværende direktiv (02), som har basisgodkendelsesnummeret 1471, og som tillige kan anvendes i en enhed med to baglygter.

Figur 1c

Anordningen med det ovenfor viste EF-komponenttypegodkendelsesmærke er en anordning indeholdende både en baglygte og en stoplygte med en lysstyrke, som er typegodkendt i Tyskland (e1) i henhold til bilag II til nærværende direktiv (02), som har basisgodkendelsesnummeret 1471.

Figur 1d

Anordningen med det ovenfor viste EF-komponenttypegodkendelsesmærke er en stoplygte med to lysstyrker, som er typegodkendt i Tyskland (e1) i henhold til bilag II til nærværende direktiv (02), og som har basisgodkendelsesnummeret 1471.

Figur 1e

Anordningen med det ovenfor viste EF-komponenttypegodkendelsesmærke er en kørelyslygte, som er typegodkendt i Tyskland (e1) i henhold til bilag III til nærværende direktiv (02), og som har basisgodkendelsesnummeret 1471.

Figur 1f

Anordningen med det ovenfor viste EF-komponenttypegodkendelsesmærke er en sidemarkeringslygte af kategori 1, som er typegodkendt i Tyskland (e1) i henhold til bilag IV til nærværende direktiv (02), og som har basisgodkendelsesnummeret 1471.

Figur 2a

Forenklet mærkning af sammenbyggede, kombinerede eller i hinanden indbyggede lygter, når to eller flere lygter indgår i samme enhed.

(Det vandrette og lodrette linjer repræsenterer lyssignalets form skematisk og er ikke en del af godkendelsesmærket.)

MODEL A

MODEL B

MODEL C

Bemærkning:

De tre eksempler på EF-typegodkendelsesmærker (model A, B og C) viser tre mulige varianter af mærkningen på en lygte eller et lyssignal, når der indgår to eller flere sammenbyggede, kombinerede eller i hinanden indbyggede lygter i samme anordning. Det viste EF-typegodkendelsesmærke angiver, at anordningen er godkendt i Tyskland (e1} under basisgodkendelsesnummer 1712 og omfatter:

En bag- og siderefleksanordning af klasse IA godkendt i henhold til direktiv Rådet 76/757/EØF (EFT nr. L 262 af 27. 9. 1976, s. 32), løbenummer 02.

En bageste retningsviserblinklygte af kategori 2a godkendt i henhold til Rådets direktiv 76/759/EØF (EFT nr. L 262 af 27. 9. 1976, s. 71), løbenummer 01.

En baglygte (R) godkendt i henhold til bilag II til direktiv 76/758/EØF, løbenummer 02.

En tågebaglygte (F) godkendt i henhold til Rådets direktiv 77/538/EØF (EFT nr. L 220 af 29. 8. 1977, s. 60), løbenummer 00.

En baklygte (AR) godkendt i henhold til Rådets direktiv 77/539/EØF (EFT nr. L 220 af 29. 8. 1977, s. 72), løbenummer 00.

En stoplygte med to lysstyrker (S2) godkendt i henhold til bilag II til direktiv 76/758/EØF, løbenummer 02.

En sidemarkeringslygte af kategori 1 (SM1) godkendt i henhold til bilag IV til direktiv 76/758/EØF, løbenummer 00.

Figur 2b

Forenklet mærkning af sammenbyggede, kombinerede eller i hinanden indbyggede lygter, når to eller flere lygter indgår i samme enhed.

(De vandrette og lodrette linjer repræsenterer lyssignalets form skematisk og er ikke en del af godkendelsesmærket.)

MODEL A

MODEL B

MODEL C

MODEL D

Bemærkning:

De fire eksempler på EF-typegodkendelsesmærker (model A, B og C) viser fire mulige varianter af mærkningen på en lygte eller et lyssignal, når der indgår to eller flere sammenbyggede, kombinerede eller i hinanden indbyggede lygter i samme anordning. Det viste EF-typegodkendelsesmærke angiver, at anordningen er godkendt i Tyskland (e1) under basisgodkendelsesnummer 7120 og omfatter:

En positionslygte fortil (A) godkendt i henhold til bilag II til direktiv 76/758/EØF, løbenummer 02.

En forlygte (HCR) med nærlys bestemt til højre- og venstrekørsel og fjernlys med en maksimal lysstyrke på 86 250-101 250 candela (angivet ved tallet »30«) godkendt i henhold til bilag V til direktiv 76/761/EØF, løbenummer 02.

En kørelyslygte (RL) godkendt i henhold til bilag III til direktiv 76/758/EØF, løbenummer 00.

En blinklyslygte fortil af kategori 1a godkendt i henhold til direktiv 76/759/EØF, løbenummer 01.

Figur 3

Ovenstående eksempel svarer til mærkning af et lygteglas, der er bestemt til brug i en af følgende typer forlygter:

— En forlygte med nærlys bestemt til højre- og venstrekørsel og fjernlys med en maksimal lysstyrke på 86 250-101 250 candela (angivet ved tallet »30«), som er godkendt i Tyskland (e1) under basisgodkendelsesnummer 7120 i henhold til kravene i bilag IV til direktiv 76/761/EØF, løbenummer 04, og som er indbyrdes indbygget i en kørelyslygte godkendt i henhold til bilag III til direktiv 76/758/EØF, løbenummer 00.

— En forlygte med nærlys og fjernlys bestemt til højre- og venstrekørsel, som er godkendt i Tyskland (e1) under basisgodkendelsesnummer 7122 i henhold til kravene i bilag II til direktiv 76/761/EØF, løbenummer 02, og som er indbyrdes indbygget i samme kørelyslygte som ovenfor.

— En af ovennævnte forlygter godkendt som enkeltlygte.

Forlygtens lygtehus må kun være forsynet med det godkendelsesnummer, der er gældende, f.eks.:

eller

eller

eller









BILAG II

ANVENDELSESOMRÅDE OG TEKNISKE FORSKRIFTER

1. ANVENDELSESOMRÅDE

Bilaget gælder for markeringslygter, positionslygter fortil, baglygter og stoplygter til motorkøretøjer og påhængskøretøjer dertil.

2. TEKNISKE FORSKRIFTER

2.1. De tekniske forskrifter er de forskrifter, der findes i punkt 1 og 5-8 og i bilag 1, 4 og 5 i FN/ECE-regulativ nr. 7, som er en kodificering af følgende dokumenter: — ændringsserie 01 og 02, herunder supplement 1 til ændringsserie 02 og forskellige rettelser ( 6 ) — trykfejlsliste ( 7 ) — supplement 2 til ændringsserie 02 ( 8 ) — corrigendum 1 til supplement 2 og supplement 3 til ændringsserie 02 ( 9 ) dog således, at: 2.1.1. henvisninger til regulativ nr. 48 læses som henvisninger til direktiv 76/756/EØF 2.1.2. henvisninger til regulativ nr. 37 læses som henvisninger til bilag VII til direktiv 76/761/EØF 2.1.3. fodnote 1 i tabellen i punkt 6.1 læses således: »Bestemmelser for montering af ovennævnte anordninger på motorkøretøjer og påhængskøretøjer dertil findes i direktiv 76/756/EØF.«









BILAG III

ANVENDELSESOMRÅDE OG TEKNISKE FORSKRIFTER

1. ANVENDELSESOMRÅDE

Bilaget gælder for kørelyslygter til motorkøretøjer og påhængskøretøjer dertil.

2. TEKNISKE FORSKRIFTER

2.1. De tekniske forskrifter er de forskrifter, der findes i punkt 2 og 6-11 og i bilag 3 og 4 i FN/ECE-regulativ nr. 87, som er en kodificering af følgende dokumenter: — regulativet i dets oprindelige form ( 10 ) — corrigendum 1 til regulativ nr. 87 ( 11 ) — supplement 1 til regulativ nr. 87 ( 12 ) dog således, at: 2.1.1. henvisninger til regulativ nr. 48 læses som henvisninger til direktiv 76/756/EØF.









BILAG IV

ANVENDELSESOMRÅDE OG TEKNISKE FORSKRIFTER

1. ANVENDELSESOMRÅDE

Bilaget gælder for sidemarkeringslygter til motorkøretøjer og påhængskøretøjer dertil.

2. TEKNISKE FORSKRIFTER

2.1. De tekniske forskrifter er de forskrifter, der findes i punkt 2 og 6-9 og i bilag 1, 4 og 5 i FN/ECE-regulativ nr. 91, som er en kodificering af følgende dokumenter: — regulativet i dets oprindelige form (00) ( 13 ) — supplement 1 til regulativ nr. 91 ( 14 ) dog således, at: 2.1.1. henvisninger til regulativ nr. 48 læses som henvisninger til direktiv 76/756/EØF 2.1.2. henvisninger til regulativ nr. 37 læses som henvisninger til bilag VII til direktiv 76/761/EØF.





(

6

)







E/ECE/324 Add.6/Rev.2. E/ECE/TRANS/505

(

7

)







E/ECE/324 Add.6/Rev.2/Corr.1. E/ECE/TRANS/505

(

8

)







E/ECE/324 Add.6/Rev.2/Amend.1. E/ECE/TRANS/505

(

9

)







E/ECE/324 Add.6/Rev.2/Amend.2. E/ECE/TRANS/505

(

10

)







E/ECE/324 Rev.1/Add.86. E/ECE/TRANS/505

(

11

)







E/ECE/324 Rev.1/Add.86/Corr.1. E/ECE/TRANS/505

(

12

)







E/ECE/324 Rev.1/Add.86/Amend.1. E/ECE/TRANS/505

(

13

)







E/ECE/324 Rev.1/Add.90. E/ECE/TRANS/505

(

14

)